# Lorena da Silva Leite

Lorena da Silva Leite (Ituverava, 6 de maig de 1997), coneguda esportivament com Lorena, és una portera de futbol brasilera. És jugadora del Grêmio Porto Alegre i de la selecció absoluta del Brasil.

## Carrera esportiva
### Club

Nascuda el 1997 a Ituverava, estat de São Paulo, Lorena va jugar en diversos clubs en la seva etapa formativa: Bangu, Grêmio de Porto Alegre i l'AD Centro Olímpico. El seu primer club en categoria absoluta va ser Sport Recife, al que va arribar l'any 2017.
Dues temporades després, va ser contractada pel Grêmio Porto Alegre, on ja havia jugat en categories inferiors. Els primers anys va ser suplent de l'experimentada Raíssa Tayná, però quan aquesta va deixar el club el 2021, es va fer amb la titularitat. El març de 2023, mesos després de guanyar la Copa Amèrica amb la selecció, va patir una greu lesió al lligament encreuat anterior de la cama esquerra. Va passar per quiròfan i va perdre's tota la temporada, incloent la disputa del Mundial. No obstant, el Grêmio va demostrar la seva confiança en la recuperació de la jugadora, i va estendre el seu contracte —que finalitzava a finals d'aquell any— fins al desembre de 2025.

### Selecció nacional

Va ser convocada per a la Copa del Món Femenina de Futbol Sub-20 de 2016, però no va arribar a disputar cap minut.
Va debutar amb la selecció sènior el 2021. Després de ser convocada per primera vegada al maig, va poder debutar en un torneig amistós disputat a Manaus el 29 de novembre, en una victòria per 4-1 contra Veneçuela. Un any més tard, va aconseguir un lloc en la plantilla de l'equip a la Copa Amèrica de 2022. Allà es va convertir en la portera habitual i van guanyar el torneig amb una victòria per 1-0 a Colòmbia, a més de coronar-se com la millor portera del campionat. El triomf va donar a l'amarela la classificació per disputar la Copa del Món de 2023, però la lesió que va patir Lorena aquella temporada no va permetre-la ser convocada.

## Palmarès
### Club

* Campionat gaúcho: 2022.

### Selecció

* Copa Amèrica: 2022.

### Distincions individuals

* Millor portera de la Copa Amèrica: 2022.

## Referències

* ↑ Barlem, Cíntia. «Lorena revela apoio decisivo contra o Cruzeiro e coloca disputa "em aberto" na titularidade do gol da Seleção» (en portuguès brasiler). globoesporte. Grupo Globo, 16-03-2022. Arxivat de l'original el 2024-03-09. [Consulta: 9 març 2024].
* ↑ Freitas, Carolina. «Três atletas se despedem das Gurias Gremistas através das redes sociais» (en portuguès brasiler). GZH, 05-12-2021. Arxivat de l'original el 2024-03-09. [Consulta: 9 març 2024].
* ↑ «5 curiosidades sobre Lorena, goleira do Grêmio que» (en portuguès brasiler). Avalanche, 23-07-2023. Arxivat de l'original el 2024-03-09. [Consulta: 9 març 2024].
* 1 2 3 Barlem, Cíntia. «Lorena recorda lesão no auge da carreira e celebra volta aos gramados: "Me sinto muito confiante"» (en portuguès brasiler). globoesporte. Grupo Globo, 23-02-2024. Arxivat de l'original el 2024-02-27. [Consulta: 9 març 2024].
* ↑ Alves, Camila; Barlem, Cintia. «Goleira Lorena, do Grêmio, passa por cirurgia e está fora da Copa do Mundo feminina» (en portuguès brasiler). globoesporte. Grupo Globo, 05-04-2023. Arxivat de l'original el 2024-03-09. [Consulta: 9 març 2024].
* ↑ «Goleira Lorena renova com Grêmio até final de 2025» (en portuguès brasiler). Grêmio, 07-12-2023. Arxivat de l'original el 2024-03-09. [Consulta: 9 març 2024].
* ↑ «Goleira Lorena é convocada para a Seleção Brasileira Principal» (en portuguès brasiler). Grêmio, 31-08-2021. Arxivat de l'original el 2024-03-09. [Consulta: 9 març 2024].
* 1 2 3 «Brasil, reina de la Copa América femenina: así fue el camino para conseguir un nuevo título» (en castellà). Caracol, 30-07-2022. Arxivat de l'original el 2024-03-09. [Consulta: 9 març 2024].
* ↑ «Gauchão Feminino 2022» (en portuguès brasiler). Federação Gaúcha de Futebol, 2022. Arxivat de l'original el 2024-03-09. [Consulta: 9 març 2024].

## Enllaços externs

* Fitxa a Soccerway (anglès)
* Fitxa a Soccerdonna (alemany)